ระเบียบกรุงเทพมหานครว่าด้วยเงินทดรองราชการพ.ศ. ๒๕๖๑ โดยที่เป็นการสมควรปรับปรุงระเบียบกรุงเทพมหานครว่าด้วยเงินทดรองราชการให้เหมาะสมยิ่งขึ้นอาศัยอำนาจตามความในข้อ๕ และข้อ ๑๘ (๕) แห่งข้อบัญญัติกรุงเทพมหานคร เรื่อง วิธีการงบประมาณพ.ศ. ๒๕๒๙ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยเงินทดรองราชการ พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑) ระเบียบกรุงเทพมหานครว่าด้วยเงินทดรองราชการ พ.ศ.๒๕๓๐(๒) ระเบียบกรุงเทพมหานครว่าด้วยเงินทดรองราชการ(ฉบับที่ ๒) พ.ศ. ๒๕๕๐บรรดาข้อบังคับระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้หน่วยงาน หมายความว่า หน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองหน่วยการคลัง หมายความว่า กองการเงิน กองตรวจจ่าย สำนักการคลังกองคลังสำนักการศึกษา ฝ่ายการคลังหรือกลุ่มงานการคลังหรือฝ่ายหรือกลุ่มงานที่เรียกชื่อเป็นอย่างอื่นซึ่งมีหน้าที่เกี่ยวกับการรับเงินการเบิกจ่ายเงิน การถอนเงิน การนำส่งเงิน การฝากเงินการตรวจสอบก่อนและหลังการจ่ายเงิน และการเก็บรักษาเงิน และให้หมายความรวมถึงฝ่ายงบประมาณการเงิน และบัญชีของโรงพยาบาลในสังกัดสำนักการแพทย์ด้วยเจ้าของงบประมาณ หมายความว่าหน่วยงานที่ได้รับงบประมาณรายจ่าย ไม่ว่าจะเป็นงบประมาณรายจ่ายที่ตั้งไว้สำหรับหน่วยงานนั้นๆ โดยเฉพาะ หรือเป็นงบประมาณรายจ่ายที่ตั้งไว้ในงบกลางและเงินนอกงบประมาณอื่นเงินนอกงบประมาณ หมายความว่า เงินรายรับที่มิได้กำหนดไว้ในข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมของกรุงเทพมหานครรวมถึงเงินรายรับที่มีกฎหมาย ข้อบัญญัติ ระเบียบ ข้อบังคับ หรือคำสั่งอื่นใดกำหนดให้ไม่ต้องนำส่งเป็นเงินรายรับของกรุงเทพมหานครเงินทดรองราชการ หมายความว่าเงินที่ผู้ว่าราชการกรุงเทพมหานครอนุมัติให้หน่วยงานมีไว้ตามจำนวนที่เห็นสมควรเพื่อทดรองใช้จ่ายข้อ๕ ให้หน่วยงานเจ้าของงบประมาณมีเงินทดรองราชการสำหรับทดรองใช้จ่ายตามงบประมาณรายจ่ายได้ในหมวดรายจ่ายต่อไปนี้(๑)หมวดค่าจ้างชั่วคราว สำหรับค่าจ้างซึ่งไม่มีกำหนดจ่ายเป็นงวดแน่นอนเป็นประจำแต่จำเป็นต้องจ่ายให้ลูกจ้างแต่ละวันหรือแต่ละคราวเมื่อเสร็จงานที่จ้าง(๒)หมวดค่าตอบแทน ใช้สอย และวัสดุ(๓)หมวดค่าสาธารณูปโภค ยกเว้น ค่าน้ำประปาและค่าไฟฟ้า(๔)หมวดรายจ่ายอื่น เฉพาะค่าใช้จ่ายในการเดินทางไปราชการค่าใช้จ่ายในการประชุมอบรมสัมมนาและค่าใช้จ่ายในการจัดงานและการจัดกิจกรรมที่ได้รับการยกเว้นไม่ต้องดำเนินการตามกฎหมายว่าด้วยการจัดซื้อจัดจ้างและการบริหารพัสดุภาครัฐ(๕) งบกลาง เฉพาะที่จ่ายเป็นเงินสวัสดิการเกี่ยวกับการศึกษาของบุตรเงินสวัสดิการเกี่ยวกับการรักษาพยาบาลข้อ๖ ในกรณีที่หน่วยงานมีเงินนอกงบประมาณไว้เพื่อเบิกจ่ายให้หน่วยงานมีเงินทดรองราชการสำหรับทดรองใช้จ่ายได้ ทั้งนี้เฉพาะค่าใช้จ่ายในการเดินทางไปราชการ ค่าใช้จ่ายในการประชุม อบรม สัมมนา และค่าใช้จ่ายในการจัดงานและการจัดกิจกรรมที่ได้รับการยกเว้นไม่ต้องดำเนินการตามกฎหมายว่าด้วยการจัดซื้อจัดจ้างและการบริหารพัสดุภาครัฐข้อ๗ หน่วยงานเจ้าของงบประมาณใดจำเป็นต้องมีเงินทดรองราชการไว้ทั้งสิ้นเป็นจำนวนเท่าใดให้เสนอขออนุมัติผู้ว่าราชการกรุงเทพมหานครข้อ ๘ เงินทดรองราชการที่หน่วยงานเจ้าของงบประมาณได้รับอนุมัติจากผู้ว่าราชการกรุงเทพมหานครให้สำนักการคลังทำการเบิกจ่ายเงินสะสมของกรุงเทพมหานครให้กับหน่วยงานนั้นข้อ๙ เงินทดรองราชการที่ได้รับอนุมัติตามระเบียบนี้หน่วยการคลังต้องเบิกจ่าย ลงบัญชีรับจ่ายและเก็บรักษาเงิน ตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงินการนำส่งเงิน และการตรวจเงินข้อ ๑๐ เงินทดรองราชการที่หน่วยงานเจ้าของงบประมาณใดได้รับอนุมัติไว้แล้วถ้ามีเหตุผลสมควรผู้ว่าราชการกรุงเทพมหานครจะพิจารณาเพิ่มหรือลดหรือยกเลิกวงเงินก็ได้ในกรณีที่ลดหรือยกเลิกวงเงินให้หน่วยงานเจ้าของงบประมาณนำเงินทดรองราชการที่ผู้ว่าราชการกรุงเทพมหานครสั่งลดหรือยกเลิกวงเงินส่งคืนสำนักการคลังทันทีข้อ๑๑ การจ่ายเงินทดรองราชการ ให้มีใบสำคัญคู่จ่ายไว้เป็นหลักฐานเพื่อประโยชน์ในการตรวจสอบและเบิกเงินงบประมาณรายจ่ายเพื่อชดใช้เงินทดรองราชการการปฏิบัติเกี่ยวกับใบสำคัญคู่จ่ายให้เป็นไปตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงินการนำส่งเงิน และการตรวจเงินข้อ๑๒ ในกรณีที่หมดความจำเป็นต้องใช้เงินทดรองราชการให้หน่วยงานเจ้าของงบประมาณนำเงินทดรองราชการส่งคืนสำนักการคลังภายในสิบห้าวันข้อ๑๓ ให้หน่วยงานเจ้าของงบประมาณที่ได้รับเงินทดรองราชการจัดทำใบยืมเงินทดรองราชการไว้เป็นหลักฐานตามแบบที่ปลัดกรุงเทพมหานครกำหนดและให้ส่งใช้คืนภายในปีงบประมาณที่ยืมข้อ๑๔ แบบพิมพ์ สมุดบัญชี และทะเบียนต่างๆ ที่เกี่ยวกับเงินทดรองราชการ และวิธีใช้ให้เป็นไปตามแบบที่ปลัดกรุงเทพมหานครกำหนดข้อ๑๕ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ๑๖ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๑๑ ตุลาคม พ.ศ. ๒๕๖๑พลตำรวจเอกอัศวิน ขวัญเมืองผู้ว่าราชการกรุงเทพมหานครวิวรรธน์/จัดทำ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๙๙ ง/หน้า ๗/๒๖ พฤศจิกายน ๒๕๖๑